स्ट्रीट लाइट, आंगनवाड़ी की बिजली बंद
एक लाख रुपए बकाया होने से बिजली कंपनी ने की कार्रवाई
भास्कर संवाददाता | निंबोला
निंबोला में 2 दिन से स्ट्रीट लाइट, आंगनवाड़ी व सामुदायिक भवन की बिजली बंद है। एक लाख रुपए बकाया होने से बिजली कंपनी ने कार्रवाई कर कनेक्शन काट दिए है। पंचायत ने इसके लिए ग्रामीणों को जिम्मेदार बताया है। सरपंच ने कहा लोगों ने 15 साल से टैक्स नहीं भरा है। यदि और देरी करेंगे तो 15 दिन बाद पेयजल लाइन भी कट जाएगी।
निंबोला पंचायत पर बिजली कंपनी का एक लाख रुपए बिल बकाया है। पंचायत को यह राशि ग्रामीणों से मिलने वाले टैक्स से ही चुकाने के आदेश है। सरपंच पप्पू पाटील ने बताया 15 साल से करीब 7 लाख रुपए का टैक्स ग्रामीणों पर बकाया है। इसमें पेयजल, प्रकाश कर और मकान टैक्स शामिल है। समय पर राशि नहीं मिलने से कार्रवाई हुई है। यदि 15 दिन और राशि नहीं दी गई तो पेयजल कनेक्शन भी काटा जाएगा। टैक्स भरने के लिए तीन बार मुनादी की गई है। लेकिन कोई रुचि नहीं ले रहा है। हमारे पास पंचपरमेश्वर योजना की राशि है लेकिन टैक्स की राशि से ही बिजली बिल भरने के आदेश है। निंबोला के 20 वार्ड में करीब 9 हजार लोग रहते है।
कनेक्शन कटने के बाद से निंबोला में स्ट्रीट लाइट बंद है।
kas_Deva hin_Deva npi_Deva hin_Deva hin_Deva hin_Deva